आमदार दादाराव केचे

अशातच भारतीय जनता पक्षाच्या एका आमदाराने स्वत:च्या वाढदिवसाच्या दिवशी धान्य वाटपाचा कार्यक्रम हाती घ्यायचं ठरवलं. लाऊडस्पीकरवरून तशी घोषणाही करण्यात आली. आणि लोक गोळा झाले तसा सोशल डिस्टन्सिंगचा फज्जा उडाला. वर्धा जिल्ह्यातील आर्वीमध्ये हा प्रकार घडला.

या संपूर्ण प्रकरणाच्या केंद्रस्थानी असलेल्या आमदाराने मात्र हे विरोधकांचं षड्यंत्र असल्याचं सांगितलं आहे. 













भाजपचे वर्धा जिल्हयातील आर्वीचे आमदार दादाराव केचे यांचा रविवारी वाढदिवस होता. वाढदिवसाच्या आदल्या दिवशीच आर्वी शहरात सायकल रिक्षावर लाऊडस्पीकर लावून धान्यवाटप होणार असल्याची माहिती प्रसारित करण्यात आली.

त्यानंतर दुसऱ्या दिवशी अनेक गरीब लोक आमदारांच्या वाढदिवसानिमित्ताने त्यांच्या निवासस्थानी होणाऱ्या धान्यावाटपाच्या ठिकाणी पोहचले. पण बघता बघता ही गर्दी शेकडोत झाली. 

लोकांनी मोफत धान्य घेण्यासाठी झुंबड केली. गर्दीतून सोशल डिस्टसिंग तर दूर, जवळ धान्य घेण्यासाठी लोक एकमेकांच्या अंगावर येत होते. 

स्थानिकांनी केलेली गर्दी

त्यानंतर एका स्थानिक नागरिकाने फोन करून याची माहिती पोलिसांना दिली. त्यानंतर प... आणखी 4000 वर्णांसाठी लेख सुरू ठेवा:
ोलिसांनी आमदार केचे यांच्या घराला लॉकडाऊन केलं. शिवाय, जिल्हा पोलीस प्रशासनानं या घटनेनंतर केचे यांच्या घरासमोर पोलिसही तैनातही केले आहेत. 

"कोरानाची लागण होऊ नये यासाठी महाराष्ट्र शासनानं फौजदारी संहिता 144 आणि रोगप्रतिबंधक कायद्यानुसार लोकांच्या एकत्र येण्यावर आणि बाहेर पडण्यावर निर्बंध लावले आहेत. या प्रकरणात आमदार दादाराव केचे यांनी याचा भंग केल्याचं प्राथमिक तपासात दिसत असल्यानं त्यांच्याविरुद्ध FIR दाखल करण्यात आली असून पुढील प्रक्रिया सुरू आहे," असं आर्वीचे उपविभागीय अधिकारी हरीश धार्मिक यांनी सांगितलं आहे.

आमदार केचे यांनी या कार्यक्रमाची कुठलीही परवानगी जिल्हा प्रशासनाकडून घेतली नव्हती, असं हरीश धार्मिक यांनी सांगितलं. या संदर्भातील चौकशी अहवाल तयार करून पुढील कारवाईचा विचार केला जाईल, असंही ते म्हणाले. 

दरम्यान, या सगळ्या प्रकरणात टीकेचे लक्ष्य बनलेले आमदार दादाराव केचे यांनी हे विरोधकांचे षड्यंत्र असल्याचा दावा केला आहे.

"स्थानिक आमदार म्हणून नागरिकांना कोरोनासारख्या रोगाची लागण होऊ नये, म्हणून स्वत: बैठक घेतली. लोकांनी एकमेंकांच्या संपर्कात येऊ नये त्यांनी घरीच राहावे, असं आवाहन केलं. पण माझ्याच घराबाहेर समर्थकांनी वाढदिवसाच्या दिवशी गर्दी करणे निश्चितच योग्य नाही आणि हे विरोधकांचे षडयंत्र आहे, असं त्यांनी म्हटलं आहे. 

"विरोधी पक्षातील लोकांनीच आर्वी शहरातील गल्ली बोळात अशी अफवा पसरवली की आमदार दादाराव केचे हे मोफत धान्य वाटणार आहे, त्यामुळे रविवारी शेकडो लोक दाखल झाले. कोरानाची साथ निर्माण झाली असताना आपला मतदारसंघ सुरक्षित राहावा यासाठी, मी आवाहन केलं. काही लोक शुभेच्छा देण्यासाठी आले, पण विरोधकांनी ही अफवा पसरविली. त्यामुळे मी घरी नसताना पोलीस आले आणि त्यांनी तपासणी केली. हे प्रकरण माझी बदनामी करण्यासाठी करण्यात आले आहे." 

कारवाईची मागणी

प्रहार संघटनेचे नेते बाळा जगताप यांनी हा प्रकार गंभीर असल्याचे सांगत कारवाईची मागणी केली आहे.

'भाजपचे नेते फक्त तबलीगी जमातवर कारवाईची मागणी करत राहणार की तशीच कृती करणाऱ्या आर्वीच्या आमदाराची आमदारकी रद्द करणार?' असाही प्रश्न त्यांनी विचारलाय. 

वर्धा जिल्ह्याचे पालकमंत्री आणि काँग्रेस नेते सुनील केदार म्हणाले, "देशात एकीकडे कोरोनामुळे शेकडो लोकांचे जीव गेले आहे आणि भाजपचे पदाधिकारी हे स्वत:चे वाढदिवस साजरे करण्यात गुंग आहेत, यावर भाजपनं आत्मचिंतन...